Catálogo galego de especies ameazadas

O Catálogo galego de especies ameazadas (CGEA) é un documento creado en 2007 pola Consellería de Medio Ambiente da Xunta de Galicia, de acordo coa normativa do Consello de Europa e do Reino de España, para regular a protección da flora e da fauna galegas, así como os seus hábitats.
Inicialmente figuraban nela 193 especies e subespecies, e en 2011 engadíronse sete máis, dando un total de 200 especies.
Entre elas están, por exemplo, a ameixa perlífera de río, o cangrexo de río, a pita do monte (xa extinguida en Galicia), ou o oso pardo, ademais de decenas de especies de algas, liques, fentos, brións e plantas superiores, algunhas delas endémicas. Xustificación da creación do CGEA
Segundo a Consellería de Medio Ambiente, o CGEA deseñouse sobre as bases da interpretación da Lei 4/1989, do 27 de marzo, dada pola sentenza 892/1999, do 18 de maio do Tribunal Supremo de España. Con respecto ao Catálogo Nacional de Especies Ameazadas (CNEA) esta sentenza sinalou que a categoría "De interese especial" agrupa un gran número de taxons que, sen encontrarse nunha situación real de ameaza, merecen unha atención particular, non sendo polo tanto unha categoría de ameaza como tal. En virtude do exposto, ante a necesidade de definir adecuadamente a situación real de ameaza dalgunhas especies incluídas no CGEA e adaptar as categorías de ameaza á xurisprudencia do Tribunal Supremo, e dado que o CGEA se configura como un instrumento dinámico e revisábel a teor do coñecemento científico-técnico e das estratexias globais en conservación, este decreto soamente regula as categorías de "En perigo de extinción" e "Vulnerábeis", quedando pendente o desenvolvemento das outras categorías de ameaza establecidas na Lei 9/2001, do 21 de agosto. Lista inicial de especies
Na lista inicial estaban incluídas as seguintes especies e subespecies.
Flora en perigo de extinción
Algas
Griffithsia opuntioides
Petalonia zosterifolia
Liques
Bactrospora carneopallida
Lecanographa dialeuca
Leptogium cochleatum
Pseudocyphellaria aurata
Brións
Splachnum ampullaceum
Zygodon conoideus
Fauna en perigo de extinción
Moluscos
Bolma rugosa
Eastonia rugosa
Elona quimperiana
Ameixa perlífera de río (Margaritifera margaritifera)
Artrópodos
Austropotamobius pallipes
Gomphus graslinii
Macromia splendens
Bolboreta arlequín (Zerynthia rumina)
Réptiles
Chalcides bedriagai (Poboacións insulares e da provincia da Coruña)
Dermochelys coriacea
Emys orbicularis
Mamíferos
Ursus arctos
Especies da flora vulnerábeis
Algas
Ahnfeltiopsis pusilla
Fauchea repens
Lithothamnion corallioides
Phymatolithon calcareum
Solieria chordalis
Fentos
Dryopteris aemula
Dryopteris guanchica
Hymenophyllum tunbrigense
Vandenboschia speciosa
Woodwardia radicans
Especies da fauna vulnerábeis
Cnidarios
Eunicella verrucosa
Moluscos
Anodonta cygnea
Charonia lampas
Geomalacus maculosus
Potomida littoralis
Unio pictorum
Artrópodos
Aricia morronensis
Cerambyx cerdo
Oxygastra curtisii
Equinodermos
Echinus esculentus
Ágnatos
Petromyzon marinus
Peixes
Alosa alosa
Gasterosteus aculeatus Estado actual
Só 3 das 200 especies ameazadas de Galicia contan cun plan de protección. Para protexer estas especies a normativa contempla o desenvolvemento de plans de conservación (para as que están na categoría de vulnerábeis) ou de recuperación (para as que están en perigo de extinción). Para facer cumprir a normativa, polo tanto, cada especie debería ter desenvolvido o seu propio plan de protección. Contemplábase a posibilidade, con todo, de que algún grupo de taxons puidera agruparse ao abeiro dun mesmo plan integral, de coexistir nun mesmo hábitat e requirir accións análogas de protección. Pero case 12 anos despois da publicación do CGEP, o 98, 5 % das especies ameazadas en Galicia segue sen plan de protección. O último publicado, en 2014, foi o da píllara das dunas. Antes aprobáranse o da escribenta das canaveiras e a do sapoconcho común (en 2013). Respecto ao oso pardo, o borrador da revisión do plan, aprobado en 1992, figura na web da Consellería de Medio Ambiente con data de 2013, sen que se teñan producido máis avances. Hai case dous anos o presidente da Xunta de Galicia anunciou a creación da "Lista de especies silvestres en réxime de protección especial de Galicia", subliñando que o obxectivo da Xunta era conseguir até 2020 a aprobación de 45 plans de protección. Desde entón, e aínda que se están elaborando borradores destes plans, ningún deles viu aínda a luz.